jkorsvik/nowiki_second_scrape_merged huggingface dataset:
Spinn (kommunikasjon)

Spinn eller spin er profesjonell markedsføring av politikk, politikere og menings- og idébaserte fenomener. Slikt spinn kan også kalles strategisk kommunikasjon eller medierådgivning. Ordet stammer fra det amerikanske spin, det vil si «snurre rundt», som ble brukt med denne betydningen første gang i en lederartikkel i avisa The New York Times i 1984 etter en tv-debatt mellom presidentkandidatene Ronald Reagan og Walter Mondale. Spin er siden blitt et begrep for en kommunikasjonstrategi som skal dreie eller styre et budskap, en oppfatning eller medieoppmerksomhet  i en bestemt retning.


== Spinndoktor ==
En ekspert i spinn eller politisk mediekommunikasjon kan kalles «spinndoktor» eller «spindoktor» etter det amerikanske ordet spin doctor. De fleste toppolitikere og maktpersoner får hjelp av spinndoktorer for å «selge» budskapet sitt og kommunisere godt i offentligheten. Spinndoktorer kan være PR- og medierådgivere, strategiansvarlige, presse- og kommunikasjonssjefer.
Ordene «spinn» og «spinndoktor» er vanligere i dansk språk og samfunnsdebatt enn i Norge. Den danske informasjonskoordinatoren Thomas Søndergård Sarup definerer begrepet spinn på følgende måte i boka Spin, selvfremstilling og samfund fra 2005: 

Politisk spindoktori er målrettede og strategiske aktiviteter i politik, der udføres af politikere eller deres rådgivere for at påvirke mediernes dagsorden.Den britiske PR-rådgiveren Max Clifford er en av flere kjente spinndoktorer som har skapt en rekke hovedoppslag i internasjonale medier for å hjelpe politikere og kjendiser.
I den amerikanske spillefilmen «Wag the Dog» spiller Robert De Niro en spinndoktor som sørger for at USA går til en fiktiv krig mot Albania for å skjule at presidenten har vært utro.


== Spinnmeister ==
En Spinnmeister er en «giftigere» variant enn spinndoktor, som pussig nok brukes mest i USA, på tross av sitt tyske opphav. Meister, det vil si «mester», kan gi assosiasjoner til mystikk, trolldom og skjulte metoder og faghemmeligheter. Tysk språk konnoteres dessuten på amerikansk-engelsk til noe sentraleuropeisk, mystisk og dystert.


== Se også ==
Medierådgivning
PR
Propaganda
Strategisk kommunikasjon
Reklame


== Eksterne lenker ==
«Spinnesiden», dansk nettsted om politisk spinn (på dansk)
Omtale av dansk bok om spinndoktori
Spinndoktoren Max Clifford
Spin Doctors

Spin Doctors er en rockgruppe fra New York City i USA.
De er best kjent for sine to hiter fra 1992, «Two Princes» og «Little Miss Can't Be Wrong».
Medlemmene er Chris Barron, Eric Schenkman, Aaron Comess og Mark White.
En Spin Doctor er en kommunikasjonsrådgiver innen politikken.


== Eksterne lenker ==
(en) Offisielt nettsted 
(en) Spin Doctors – kategori av bilder, video eller lyd på Commons 
(en) Spin Doctors på Internet Movie Database 
(en) Spin Doctors på Apple Music 
(en) Spin Doctors på Discogs 
(en) Spin Doctors på MusicBrainz 
(en) Spin Doctors på SoundCloud 
(en) Spin Doctors på Spotify 
(en) Spin Doctors på Songkick 
(en) Spin Doctors på Last.fm 
(en) Spin Doctors på Genius — sangtekster 
(en) Spin Doctors på AllMusic
Matt McQueen

Matthew «Matt» McQueen (født 18. mai 1863 i Harthill i Lanarkshire i Skottland, død 28. september 1944) var en skotsk fotballspiller, som senere ble direktør og manager for den engelske klubben Liverpool.


== Karriere som spiller ==
McQueen ble født i Harthill i Lanarkshire i Skottland. Han spilte for Leith Athletic to ganger. og Hearts før han ble hentet av Liverpool managere John McKenna og W. E. Barclay til Liverpool i 1892. Han gjorde sin debut mot Newtown, 29. oktober 1892 i FA-Cupens andre runde. Han og broren Hugh McQueen hadde blitt hentet til klubben sammen med mange andre skotter rett etter at Liverpool ble etablert, og begge var med på 2–0 seieren over Middlesbrough Ironopolis FC i klubbens aller første ligakamp 2. september 1893. De første tre sesongene spilte han mange forskjellige plasser på laget inkludert fem kamper som målvakt, han er dermed den eneste i England (sannsynligvis i verden) som har vunnet en serie både som utespiller og målvakt.
Han var med og vant andredivisjon med Liverpool både i 1893/94 og 1895/96. I sin periode i klubben fra 1892 til 1899 fikk all-rounderen 105 kamper og 7 mål.
Han fikk to landskamper for Skottland. Begge disse kampene var mens han spilte for Leith Athletic. 
Etter at han la opp som spiller jobbet han en liten periode som dommer og linjedommer i 1904. I 1918 ble han utpekt til direktør i Liverpool.


== Karriere som manager ==
I 1923 ble han manager for Liverpool som han hadde vært direktør for en stund. McQueen tok over jobben etter David Ashworth som overraskende dro til Oldham Athletic etter og ha tatt to seriegull på rad. Han styrte klubben inn til seriegull etter at Ashworth hadde gjort mesteparten av jobben, og ble der som manager i hele 5 år enda han allerede var over 60 år gammel. McQueen ble den første tidligere spilleren i klubben til å være manager der. 
Før han sa opp i klubben signerte han Gordon Hodgson, den sørafrikanske toppscoreren med over 250 mål for klubben på under 400 kamper. Mens han var avgårde og speidet etter spillere for klubben, mistet han det ene beinet i en bilulykke, og det førte til hans oppsigelse. Han bosatte seg etter det i et hus et steinkast fra stadion i Kemlyn Road. Centenary Stand står nå faktisk over der huset til McQueen stod før. Han var en populær besøkende hos klubben resten av livet sitt, og i 1944 døde han i en alder av 81 år.


== Meritter ==


=== Spiller meritter ===
Liverpool FC(1892–1899) to ganger vinner i 2. Divisjon.
Skottland (1890–1891) to landskamper


=== Manager meritter ===
Liverpool FC (1923–1928) mester 1. Divisjon


== Referanser ==


== Eksterne lenker ==
(en) Matt McQueen – EU-Football.info 
(en) Matt McQueen – Skottlands fotballforbund 
Spillerprofil på Liverpoolfc.tv
Spillerprofil på Lfchistory.net
Managerprofil på Lfchistory.net
Brjansk

Brjansk (russisk: Брянск) er en by vest i Russland med 419 967 innbyggere (1. januar 2006). Byen ble i 1944 administrativt senter i Brjansk oblast. Brjansk ligger ved elven Desna cirka 450 kilometer sørvest for Moskva. Byen ble grunnlagt i 985.Dikteren og diplomaten Fjodor Tjuttsjev ble født i Ovstug nær Brjansk 5. desember 1803, men vokste opp i Moskva. 
I dag er Brjansk en industriby som blant annet produserer jernbaneutstyr. Den har to universiteter, tre teatre og et teknisk akademi. Byen har tradisjoner for tungindustri. Allerede fra 1783 begynte en våpenproduksjon i Brjansk. 
Under andre verdenskrig ble byen tatt av tyskerne, som ødela mange av fabrikkene. I perioden mellom 6. oktober 1941 og 17. september 1943 kjempet så mange som 60 000 sovjetiske partisaner for å vinne byen tilbake.


== Referanser ==


== Eksterne lenker ==
(ru) Offisielt nettsted 
(en) Bryansk – kategori av bilder, video eller lyd på Commons
Lee Wallace

Lee Wallace (født 21. august 1987) er en skotsk fotballspiller som fra den 30. juni 2022 er klubbløs.Han ble i juli 2004 flyttet opp fra ungdomslaget, og gjorde sin debut mot Kilmarnock FC i den skotske cupen. Han har etter hvert blitt fast på laget selv om han ikke har klart og ta over plassen til Takis Fyssas på venstrebacken.
Sammen med lagkamerat Calum Elliot  var han en del av det skotske ungdomslandslaget som deltok i 2006 UEFA U-19 Championships, og kom til finalen hvor de tapte for Spania. Ved starten av 2006/07 sesongen ble han sendte utlånt til Dundee United, men ble i Hearts hvor han siden har etablert seg på førstelaget.


== Referanser ==


== Eksterne lenker ==
(en) Lee Wallace – UEFA 
(en) Lee Wallace – Transfermarkt 
(en) Lee Wallace – national-football-teams.com 
(en) Lee Wallace – WorldFootball.net 
(en) Lee Wallace – Soccerbase.com 
(en) Lee Wallace – FootballDatabase.eu 
(en) Lee Wallace – Soccerway 
(en) Lee Wallace – EU-Football.info 
(en) Lee Wallace – Skottlands fotballforbund 
Profil på Londonhearts.com
Dronning Mauds Land (gruppe)

Dronning Mauds Land er en norsk musikkgruppe (duo) etablert i 1989, med medlemmene Arne Berggren og Ingeborg Magerøy. Gruppen ble først og fremst kjent gjennom samarbeidet med Lars Saabye Christensen på platen Noe som har hendt som kom ut på Kirkelig Kulturverksted i 1993.
Av kjente musikere som har samarbeidet med Dronning Mauds Land kan nevnes Børge Petersen-Øverleir, Bodil Niska, Beranek og Nils Petter Molvær. 


== Diskografi ==
Dronning Mauds Land (1990)
Noe som har hendt (1993)
Tiden kler seg naken (1994)
Smelter på tungen (1997).


== Eksterne lenker ==
(en) Dronning Mauds Land på MusicBrainz
Sommerunionen

Sommerunionen var et norsk-svensk underholdningsprogram med Benny Borg og Pernilla Månsson-Colt som gikk på NRK1 sommeren 1999.  Tilsammen skulle de to programlederne invitere gjester, lage undersøkende reportasjer og finne ut av hva som fantes på grensen mellom nordmenn og svensker. Konseptet bak var at Norge og Sverige skulle "gjenopplive" unionstanken og lage sommerunderholdning for hele familien fra Strømstads havn. Med seg på laget hadde de kokkene Karl Ljung og Beate Hals. Programmet gikk på lørdagskvelder.
Premieren ble sett av 502 000.


== Gjester i serien ==
Åse Kleveland
Odd Nerdrum
Anita Ekvall
Kerstin Johannesen
Wille Crafoord (sang)
D'Sound (sang)
Stig van Eijk (sang)
Tomas Magnusson
Kerstin Johannesen
Arne Myrvold
Vidar Busk (sang)
The Real Group (sang)
Marthe Krogh (musikk-innslag)
Renata Chlumska
Jon Skolmen
Lasse Åberg
Knut Vollebæk
Anna Lindh
Ann-Kristin Olsen
Stefan Ljungqvist (sang)
Babel Fish (sang)
Sten Andersson
Tore Johannesen
Lars Klevstrand
Meja (sang)


== Referanser ==
SS-Bewerber

SS-Bewerber («aspirant»)  var den laveste paramilitære grad som ble brukt i Schutzstaffel (SS). Den ble gitt til aspiranter som var under vurdering til å bli  tatt opp som rekrutt og graden SS-Anwärter. Graden ble brukt mellom 1942 og 1945. Graden ble mest brukt i Allgemeine-SS. 
Kandidatene hadde denne graden mens bakgrunnen dere ble sjekket, fortrinnsvis det kriminelle rullebladet, sjekk av politisk pålitelighet og rasemessig bakgrunn.
Graden Bewerber ble også av og til brukt i Waffen-SS, men da mer som en tittel for en SS rekrutt som var under vurdering og grunnleggende opplæring.  En SS-Bewerber brukte normalt ikke uniform eller noen form for distinksjoner. Da de ved en sjelden gang ble utstyrt med uniform, var disse helt uten distinksjoner eller andre merker.
Dommens dag

Dommens dag (også kjent som 'Dommedag eller Den siste dom) er etter den kristne dogmatikk teologien om dommen den dag da Kristus ved alle tings ende og etter de dødes oppvåkning, ved sin gjenkomst på jorden skal holde dom over jorden og dens gode og onde mennesker. Tanker om de siste tider eksisterer også i andre religioner og kommer innunder det temaet som gjerne kalles eskatologi.
I kunstens fremstillinger er dommedag vanligvis fremstilt slik at Kristus sitter i midten på sin trone med en glorie.  På hans høyre side blir de salige ført gjennom Himmelens porter, på hans venstre side drar djevler de fordømte  inn i helvete.
Blant veggmalerier, miniatyrer og mosaikker allerede fra det 11. århundre og senere også ofte på kirkeportaler og i tavlebilder, er det tallrike fremstillinger av de mest fremragende kunstnere. Her kan nevnes Fiesole og Luca Signorelli i Orivetodomen, Michelangelo i Det sixtinske kapell i Roma, Hans Memling i Mariakirken i Danzig, Rubens i Pinakoteket i München, og Peter von Cornelius i Ludwikskirkens kor og tverrskip.


== Eksterne lenker ==
«General Judgment», Catholic Encyclopedia
«Judgment Day Past and Future» Arkivert 28. august 2011 hos Wayback Machine., billedvisning ved magasinet Life
Guddommelig innblanding - artikkel fra forskning.no 24.7.03
Tarantula

Tarantula er en eksperimentell roman av Bob Dylan, skrevet mellom 1965 og 1966. Boken bruker stream of consciousness-skriving, noe i samme stil som Jack Kerouac, William S. Burroughs og Allen Ginsberg. Anmeldelser av boken linker den til Dylans selvskrevne liner notes, til to av hans album spilt inn rundt samme tid, Bringing It All Back Home og Highway 61 Revisited.
Dylan beskrev senere Tarantula som en bok han aldri hadde signert seg for å skrive: "Things were running wild at that point. It never was my intention to write a book." Han fortsatte med å sammenligne boken med John Lennons fritt fabulerende ordspill i In His Own Write, og hevdet at hans tidligere manager Albert Grossman ordnet med utgivelse av romanen, uten sangerens fulle tillatelse.Planen var at boken skulle bli redigert av Dylan og publisert i 1966, men motorsykkelulykken han hadde i juli '66 hindret dette. Flere bootleg-utgaver av boken var tilgjengelig på svartebørsen frem til 1971, da den ble offisielt publisert til kritisk røster.
I 2003, gjorde Spin magazine en artikkel kalt "Top Five Unintelligible Sentences From Books Written by Rock Stars."  Dylan kom på førsteplass med en setning fra Tarantula, "Now's not the time to get silly, so wear your big boots and jump on the garbage clowns." I begynnelsen av det 21. århundre, ble Tarantula gjenutgitt på engelsk og oversatt til fransk.Boken er oversatt til norsk av Jan Erik Vold.


== Referanser ==


== Eksterne lenker ==
Tarantula på Amazon
Bob Dylan's Tarantula: An Arctic Reserve of Untapped Glimmerance Dismissed in a Ratland of Clichés by Mark Spitzer
Tjenestemerke

Tjenestemerke er et frimerke som er  beregna for tjenestlige postsendinger fra offentlige etater (stat, fylke, kommune).


== Tjenestemerker i Norge ==

Det første norske tjenestemerket blei utgitt 1. januar 1926. Før dette hadde slike offentlige sendinger vært portofrie. Tjenestemerkene blei ikke solgt, men utlevert mot rekvisisjon. Ordninga opphørte 1. april 1983, men merker etatene hadde på lager, kunne brukes fram til 31. mars 1985.
I motsetning til vanlige frimerker, som har tallrike motiver, finnes de norske tjenestemerkene bare i fem hovedvarianter med riksvåpenet som motiv. I tillegg kommer en variant fra 1942 med Nasjonal samlings solkors-emblem. Merkene har påskrift «Tjenestefrimerke», «Offentlig sak», «O.S.» eller «Off.sak».
Da merkene alltid kun var gyldige til innenlandske sendinger (brev til utlandet måtte frankeres med vanlige frimerker), har de med unntak av solkors-serien ikke landets navn påtrykt.
I 1930-33 hadde statsinstitusjoner ikke lov til å bruke tjenestemerker. For å hindre privat bruk av etatens vanlige frimerker, var det ikke uvanlig å gjennomhulle merkene med en eller flere bokstaver, f.eks «S.C.» for Statistisk Centralbyrå.
I NK-systemet er tjenestemerkene katalogisert med bokstaven T foran frimerkenummeret. Serien går fra T1 til 137.


== Tjenestemerker i andre land ==
Mange andre land har også utgitt tjenestemerker etter lignende regler.  For eksemel brukte Sverige tjenestemerker fra 1874 til 1920, Danmark fra 1871 til 1924, mens Finland aldri utga slike.
Shenouda III

Shenouda III (koptisk Ⲡⲁⲡⲁ Ⲁⲃⲃⲁ Ϣⲉⲛⲟⲩⲟϯ ⲡⲓⲙⲁϩ ϣⲟⲩⲙⲧ, arabisk البابا شنوده الثالث; født  Nazeer Gayed Roufail den 3. august 1923 ved Manfalut i guvernementet Asyut i Egypt, død 17. mars 2012 i Kairo) var fra 1971 og fram til sin død pave av Alexandria og patriark av hele Afrika og dermed leder av den koptisk-ortodokse kirke. Under hans ledelse vokste den koptisk-ortodokse kirke sterkt, med nye bispedømmer utenfor Egypt, som for eksempel i Nord-Amerika.


== Liv og virke ==


=== Munk, prest ===
Den senere pave Shenouda III hadde eksamen fra universitetet i Kairo, og presteutdannelse i den koptisk-ortodokse kirke. Den 18. juli 1954 ble han munk med navnet fader Antonious syreren, i munkeklostret Den evige jomfru Maria Guds mor (kalt Det syriske kloster), der han senere ble presteviet. I sin tid som munk levde han som eremitt.


=== Biskop ===
Patriark og pave Kirellos VI kalte fader Antonious den 30. september 1962 til patriarkatet, der han utnevnte ham til biskop med ansvar for kristen undervisning og dekan for det koptisk-ortodokse teologiske universitet. Det var da han tok navnet Shenouda.


=== Patriark (pave) ===
Den 14. november 1971 ble han kronet til pave og patriark av Alexandria, den 117. i suksesjonen. I egenskap av pave og patriark har Shenouda III utnevnt de første biskopene over Nord-Amerika der det per 2006 er mer enn hundre kirker mot fire i 1971, og likeså de første biskopene over Australia samt grunnlagt de første koptisk-ortodokse kirkene i Sør-Amerika.
Han har gjort seg bemerket for sine økumeniske bestrebelser, og har siden 1970 ført dialoger med de forskjellige kristne samfunn. I 1973 ble han den første leder for den koptisk-ortodokse kirke som besøkte Vatikanet på 1500 år. Han og pave Paul VI utformet en felleserklæring om kristologi under besøket.
Den 3. september 1981 tvang Anwar Sadat ham til å gå i eksil i klosteret Sankt Bishoi. Samtidig ble åtte biskoper, 24 prester og flere andre kristne fengslet. Sadat erstattet kirkens hierarki med en komité med biskoper, og kalte Shenouda «eks-pave». Den 2. januar 1985 løslot Hosni Mubarak paven, som kom tilbake til Kairo den 7. januar og kunne feire jul med kirken. Flere enn ti tusen personer deltok.
Shenouda var også sjefredaktør for El-Keraza Magazine, som siden 1962 er den koptisk-ortodokse kirkes offisielle avis. Han har dertil skrevet mer enn hundre bøker.
Pave Shenouda døde av alderdomssvakhet i en alder av 88 år. Den 20. mars 2012 ble han begravet i et ørkenkloster i det nordegyptiske Wadi Natrun. Hans etterfølger som patriark (pave) i Alexandria ble valgt i november 2012: Tawadros II.


== Referanser ==


== Eksterne lenker ==
Pope Shenouda III – offisiell hjemmeside
Pope Shenouda III – Coptic Orthodox Church Network
Mer informasjon om pave Shenouda III – fra Saint Takla Haymanout the Ethiopian Church, Alexandria, Egypt
Felles erklæring av pave Shenouda III og pave Paul VI (1973)
Pave Shenouda III er død, Aftenposten 17. mars 2012
Sommerøya

Se også Sommerøya Elektronika Festival.Sommerøya er et norsk talkshow-preget sommerprogram som gikk på TV 2 fra 1998 til 2001. Programledere for serien var de norske politikerne Matz Sandman og Sigbjørn Johnsen, som fra tidligere av var bardomskamerater. Thorbjørn Berntsen var også i perioder med, samt Willy Haugli (1998) og Yngve Hågensen (2001). Den gode samtalen stod sentralt. Programmet gikk på fredager. 
Serien ble produsert av produksjonsselskapet Rubicon TV. Bak produksjonen stod Ragnar Otnes, Vidar Nordli-Mathisen og Ole-Jørgen Theodorsen. 
Premieren ble sett av 327 000. Første sesong ble i snitt sett av 388 000 sesong to 442 000, sesong tre 450 000 og sesong fire 359 000. Episoden med Kronprins Haakon som gjest (i sesong to) hadde fleste seere og ble sett av over 700 000.Programmet ble godt mottatt av TV-anmelderne.


== Om serien ==
Programmet var lagt til en idyllisk øy i østlandsregionen der programlederne i hver episode inviterte kjente gjester på grillmat og samtale. Programmene fikk utvikle seg i sitt eget tempo der den gode samtale sto sentralt. 
Tredje sesong var litt annerledes ved at de dro på tur og besøkte hytta til den gjeste de besøkte.
Blant de som gjestet øya var Ludvig Karlsen, Kjell Inge Røkke, kronprins Haakon, Ingvar Ambjørnsen, Kjell Arild Pollestad, Tove Karoline Knutsen, Turid Birkeland og Jon Lilletun.


== Referanser ==


== Eksterne lenker ==
(en) Sommerøya på Internet Movie Database
Milan Šperl

Milan Šperl (født 26. februar 1980 i Karlovy Vary) er en tsjekkisk langrennsløper som har konkurrert internasjonalt siden 2000. Han vant bronsemedalje i lagsprinten (sammen med Dušan Kožíšek) under VM 2007 i Sapporo. Šperls beste individuelle plassering i internasjonale mesterskap er en 6.-plass på 50 km fra VM 2005 i Oberstdorf.


== Referanser ==


== Eksterne lenker ==
(en) Milan Šperl – Olympedia 
(en) Milan Šperl – Sports-Reference (OL-resultater – arkivert) 
(cz) Milan Šperl – Tsjekkias olympiske komité 
(en) Milan Šperl – FIS (langrenn)
Shōhei Tochimoto

Shōhei Tochimoto (japansk: 栃本 翔平, Tochimoto Shōhei) (født 21. desember 1989) er en japansk skihopper.
Han debuterte i verdenscupen med en 32.-plass i Sapporo 21. januar 2006. Hans beste plassering individuelt i verdenscupen er 6.-plass i Kuusamo 28. november 2009. Han har to ganger vært på det japanske laget som har blitt nummer 5 i lagkonkurranse i verdenscupen, i Willingen 7. februar 2009 og i Lahtis 7. mars 2009. Sammenlagt i verdenscupen ble han nummer 35 både i 2007-08 og 2008-09.
Shōhei Tochimoto deltok i VM i 2007 og 2009. Hans beste plassering individuelt er 16.-plass i storbakken i Sapporo i 2007. Han var på det japanske laget som ble nummer 3 både i Sapporo og i Liberec i 2009. Han deltok i junior-VM i 2005, 2006, 2007 og 2008. Hans beste plassering individuelt i junior-VM er 2.-plass i Tarvisio i 2007 og i Zakopane i 2008. I lagkonkurransen var han på det japanske laget som ble nummer 2 i 2007. I VM i skiflyging i Oberstdorf i 2007 ble han nummer 25 i den individuelle konkurransen og nummer 7 i lagkonkurransen.


== Referanser ==


== Eksterne lenker ==
(en) Shōhei Tochimoto – Olympics.com 
(en) Shōhei Tochimoto – Olympic.org 
(en) Shōhei Tochimoto – Olympedia 
(en) Shōhei Tochimoto – Sports-Reference (OL-resultater – arkivert) 
(en) Shōhei Tochimoto – FIS (skihopping) 
(pl) Shōhei Tochimoto – skijumping.pl
Kevin Mitnick

Kevin David Mitnick (født den 6. august, 1963) er en av de mest berømte hackere som noensinne er blitt fengslet. Han ble dømt til en straff som mange mener er temmelig hard i forhold til hans forbrytelse.


== Kronologisk historie ==
I dag – Medstifter av firmaet Mitnick Security Consulting, tidligere Defensive Thinking som tilbyr konsulenter til sikkerhetsspørsmål.
2003 – Den 21. januar kunne Mitnick, på live TV, gå på nettet for første gang siden han ble arrestert i 1995. Den første hjemmeside han besøkte var kjærestens weblog.
2002 – Løslatelse fra fengslet med den klausul om at han under ingen omstendigheder måtte komme i nærheten av en datamaskin eller internettet.
1995 – Mitnick ble anholdt av FBI den 15. februar. Han ble anklaget og dømt for å bryte inn i et av USAs mest sikre datasystemer. Blant annet høre på andres telefonsamtaler.
1994 – I julen brøt Mitnick seg inn i Tsutomu Shimomuras datamaskiner i San Diego, California. Mindre enn to måneder senere hadde Tsutomu sporet Mitnick i en elektronisk jakt tvers over USA.
1990 – Måtte gå under jorden i over ett år etter beskyldninger om å prøve seg på en TRW-kredittvurderingsdatamaskin. En arrestordre ble utstedt, men av uvisse grunner forsvant den fra Politiets system uten forklaring.
1988 – Erkjente seg skyldig i en anklage for datasvindel og en anklage for å være i besittelse av ulovlige langdistanseadgangskoder, etter å være blitt fanget for nattlige angrep i et forsøk på å tiltvinge seg adgang til Digitals firmanettverk, også kalt Easynet, med det formål å stjele en kopi av Digitals VMS minidatamaskin-styresystem.
1987 – Dom for å stjele software fra Santa Cruz Operation (SCO).
1983 – Dom for å bryte inn i Pentagons datasystem via ARPANET fra en av universitetet USCs terminaler.
1981 – Dom for å ødelegge data på et datamaskinnettverk og for å stjele administratormanualer fra telefonselskapet.


== Referanser ==


== Eksterne lenker ==
Offisielt nettsted 
(en) Kevin Mitnick – kategori av bilder, video eller lyd på Commons 
Defensive thinking Arkivert 16. mai 2008 hos Wayback Machine. – Kevin Mitnicks nye firma.
Free Kevin Arkivert 12. juli 2006 hos Wayback Machine. – den offisielle Kevin Mitnick Site og hjemsted for Free Kevin bevegelsen.
Freedom Downtime – 2600 dokumentaren.
Takedown – tidslinjen, bevisene og en masse annen informasjon om Mitnicks innbrudd og den etterfølgende jakten som endte med arrestasjon.
Kevin Mitnick/Tsutomu Shimomura affæren – masser av informasjon om saken.
Kapittel 1 av Mitnicks bok – kapitlet som ble borte. (eller fra en site hvor det dukket opp tidligere, men kun i word format.)
Mitnicks intervju -  den 5. februar 2003.
Mitnick kjøper historier til en fremtidig utgivelse kalt The Art of Hacking. Den endte med å hete The Art of Intrusion
thebroken.org – video med et intervju med Mitnick i Episode 3..